Publication: Magyar Közlöny
Issue: MK-2001-58 (Year: 2001, Number: 58)
Era: 1990-2004
Section: a 18/2001. (V. 23.) KöViM—BM—KöM együttes rendelethez
Paragraph Index: 667

3. A környezetvédelmi felülvizsgálat végzésére feljogosított tanúsítványadók ellenőrzése 3.1. A területi közlekedési felügyeletek az illetékességi területükön működő tanúsítványadókról, a tanúsítványadói tevékenység végzéséhez előírt képzést és továbbképzést sikeresen teljesítőkről nyilvántartást vezet. A nyilvántartásnak a 10. számú melléklet 8. pontja szerinti bizonyítványban szereplő, a tanúsítványadó személyére, feljogosításának terjedelmére, a feljogosítás érvényességére (a soron következő továbbképzés dátumára) vonatkozó adatokat kell tartalmaznia. 3.2. A 2.1. pont szerinti nyilvántartást, illetve az abban bekövetkezett változásokat a területi közlekedési felügyelet havonta jelenti a Közlekedési Főfelügyeletnek. A jelentés alapján a Közlekedési Főfelügyelet nyilvántartást vezet a tanúsítványadókról. A Közlekedési Főfelügyelet nyilvántartásából a környezetvédelmi felülvizsgálatra feljogosított szervezetek képviselője díjmentesen információt kérhet. 3.3. A nyilvántartás alapján a továbbképzési kötelezettséget nem teljesítő tanúsítványadót a területi közlekedési felügyelet felszólítja továbbképzésen való részételre. A továbbképzést felszólítás ellenére 3 hónapon belül nem teljesítő tanúsítványadót törli saját nyilvántartásából, illetve kezdeményezi a Közlekedési Főfelügyelet nyilvántartásából való törlését. 3.3.1. A területi közlekedési felügyelet szakmai felügyeleti és ellenőrzési jogkörében ellenőrzi a tanúsítványadó által elvégzett környezetvédelmi felülvizsgálat alapján kiállított „Tanúsítvány”-on feltüntetett megállapítások és hibák valódiságát, minősítését és szakmai megalapozottságát. 3.3.2. A tanúsítványadó jogosultságát az általa igazolólappal és plakettel ellátott gépkocsi környezetvédelmi felülvizsgálatára. 3.3.3. A tanúsítványadó által használt eszközök megfelelőségét (hitelesítés, pontosság-ellenőrzés stb.) a felülvizsgálat időpontjában, és azok szakszerű kezelését. 3.3.4. A tanúsítványok, igazolólapok, plakettek kezelésére vonatkozó ügyviteli szabályok betartását. 3.4. Az ellenőrzés során tapasztaltakról a kijelölt felülvizsgáló állomás vezetőjét tájékoztatni kell, és az érdemi megállapításokat az ellenőrzésről készült jegyzőkönyvben kell rögzíteni. Az ellenőrzés alapján tett megállapításokra a kijelölt felülvizsgáló állomás vezetője észrevételt tehet, a megállapítás megalapozottságának vitatása esetén kérheti a területi közlekedési felügyelet vezetője, valamint a gépjárműfenntartót képviselő szakmai érdekképviseleti szervezet által együttesen kijelölt szakértők által történő felülvizsgálatot. 3.5. A területi közlekedési felügyelet vezetője — az ellenőrző személy vagy ellenőrző szerv által a jegyzőkönyv- 2001/58. szám ben rögzített, illetőleg vita esetén a 2.5. pont szerint felkért szakértők által megerősített, ténymegállapítás alapján tett javaslatra — a tanúsítványadót e tevékenység gyakorlásától legfeljebb hat hónap időtartamra eltiltja, ha

Source: https://magyarkozlony.hu/hivatalos-lapok/aa3a96ffea40c5bf285e516b161e470da5bfd456/dokumentumok/9de40a9cd3ffe03398453c8775565856b04a0fcf/letoltes